आर्मी र एपीएफ भिड्ने
हेटौंडामा जारी राष्ट्रिय खुला पुरुष भलिबल प्रतियोगिताको उपाधिका लागि विभागीय टोली त्रिभुवन आर्मी र एपीएफ क्लबबीच भिडन्त हुने भएको छ । शुक्रबार सेमिफाइनलमा एपीएफले गण्डकी प्रदेशलाई पराजित गर्दा आर्मीले नेपाल पुलिस क्लबमाथि जित पायो ।
हेटौंडा — हेटौंडामा जारी राष्ट्रिय खुला पुरुष भलिबल प्रतियोगिताको उपाधिका लागि विभागीय टोली त्रिभुवन आर्मी र एपीएफ क्लबबीच भिडन्त हुने भएको छ । शुक्रबार सेमिफाइनलमा एपीएफले गण्डकी प्रदेशलाई पराजित गर्दा आर्मीले नेपाल पुलिस क्लबमाथि जित पायो ।हेटौंडा–४ हुप्रचौरस्थित भलिबल कोर्टमा पहिलो दुई सेट १८–२५, १५–२५ ले गुमाएको एपीएफले त्यसपछि लगातार तीन सेट २५–१९, २५–२३, १५–१० ले आफ्नो पक्षमा पारेको थियो । म्यान अफ द म्याच एपीएफका सुवास कुँवर घोषित भए ।आर्मीले पुलिस क्लबलाई ३–१ को सेटमा पराजित गर्‍यो । पहिलो सेट २५–१९ ले आफ्नो पक्षमा पारेको आर्मीले दोस्रो सेट २३–२५ ले गुमायो । दोस्रो सेट पुलिसले जितेपछि प्रतिस्पर्धात्मक खेल हुने अपेक्षा विपरीत तेस्रो र चौथो सेट आर्मीले सहजै आफ्नो पक्षमा पार्दै फाइनल यात्रा तय गरेको हो । आर्मीले तेस्रो २५–१३ ले र चौथो सेट २५–१५ ले आफ्नो पक्षमा पारेको थियो । म्यान अफ द म्याच आर्मीका सनोज चौधरी घोषित भए ।फाइनल शनिबार हुनेछ । विजेताले २ लाख र उपविजेताले १ लाख रुपैयाँसहित पुरस्कार प्राप्त गर्नेछ । प्रतियोगिता केशवलाल श्रेष्ठ स्मृति केन्द्रीय प्रतिष्ठान र मकवानपुर जिल्ला भलिबल संघको संयुक्त आयोजनामा भएको हो 